Tol-stelsel onnodig in SA | Die Vryburger
Twee afsonderlike en onafhanklike studies is gedoen wat bevind dat voldoende fondse deur die regering se brandstofheffings ingevorder word om te betaal vir alle nuwe paaie en alle padonderhoud in Suid-Afrika.
Dit is in teenstelling met die Nasionale Padagentskap (Sanral) se bevinding dat nuwe tolpaaie, insluitende die e-tolstelsel in Sentraal Transvaal en ook landwyd nodig is om vir die padnetwerk te betaal.
Die Automobiel-Assosiasie van SA (AA) en die Suid-Afrikaanse Bitumen-vereniging (Sabita) het elkeen 'n afsonderlike studie oor onderhoud van nasionale paaie gedoen.
Die studies het ook gefokus op die regering se aanwending al dan nie van die brandstofheffing vir paaie se herstelwerk en instandhouding.
Dit is bevind dat in die tydperk 2003 tot 2008 gemiddeld R7,4 miljard per jaar aan paaie bestee is, ingesluit nuwe paaie en instandhouding, maar in dieselfde tyd het die ANC regering R21 miljard per jaar deur brandstofheffings ingevorder.
Na raming gaan daar in 2013 meer as R42 miljard ingevorder word, wat meer as genoeg is om nuwe paaie en instandhouding te doen.
2 thoughts on "Tol-stelsel onnodig in SA"
Les Nell May 22, 2013 at 9:42 am
Nou vra ek jou: waar gaan al daai geld heen as ons paaie nog steeds so sleg lyk, daar is n klomp trunk voels in beheer van die land, geen wonder dit gaan soos dit gaan nie en dan is baie mense nog tevrede met die stand van sake.
Peter Murray June 1, 2013 at 8:33 pm
As 'n mens net kon geweet het wat die feite is, en wie lieg en wie praat die waarheid, kon 'n mens hierdie inligting wêreldwyd bekendgemaak het.
Die internasionale gemeenskap moet dan die regering dwing om ons nasionale padstelsel op datum te bring.
Ek het lankal vermoed dat die land wel instaat is om die finansiering self te doen, en nie verskonings te maak dat daar nie geld is nie. Alle geld – lyk dit vir my – wat van die belastingbetaler kom, word aan salarisverhogings bestee, en in die proses word inflasie verhoog en produksie verlaag.
Ons is besig om 'n tweede Zimbabwe te word. Hoe gouer ons in homogene gemeenskappe verdeel, en elke groep onafhanklik word, hoe beter. Anders bly ons vir ewig die ANC se melkkoeie. (Melkkoeie wat nie kan ontsnap nie, en wat met kettings om die agterbene gespan is, en soms ook nog 'n riem om die nek het).